|  |  |
| --- | --- |
| **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **ΑΥΤΟΤΕΛΕΣ ΤΜΗΜΑ ΕΦΑΡΜΟΓΗΣ ΤΗΣ**  **ΕΥΡΩΠΑΪΚΗΣ ΝΟΜΟΘΕΣΙΑΣ (Α.Τ.Ε.Ε.Ν)** | **Ταχ. Δ/νση: Αν.Παπανδρέου 37**  **Μαρούσι**  **Τ.Κ.: 15122** |

**ΚΑΤΑΘΕΣΗ ΑΙΤΗΣΕΩΝ :** Δευτέρα έως Παρασκευή **12:00 – 14:00 Αποκλειστικά στο Κεντρικό Πρωτόκολλο Υπουργείου γραφείο 103 ισόγειο)**

**ΣΥΝΗΜΜΕΝΑ ΔΙΚΑΙΟΛΟΓΗΤΙΚΑ**

1. **Αίτηση** (το έντυπο χορηγείται από το Τμήμα Πρωτοκόλλου του Υπουργείου ή εκτυπώνεται από την ιστοσελίδα μας) η οποία υπογράφεται από τον ενδιαφερόμενο.
2. **Παράβολο** **50€ (υπέρ Δημοσίου)** για κάθε βεβαίωση. Τo παράβολο μπορεί να υποβάλλεται και μέσω της σχετικής Εφαρμογής Ηλεκτρονικού Παραβόλου (e-Παράβολο) της Γενκής Γραμματείας Πληροφοριακών Συστημάτων (ΓΓΠΣ), στην ιστοσελίδα <https://www.gsis.gr/e-paravolo> ή μέσω Δ.Ο.Υ.(Εφορίας). Στο αποδεικτικό κατάθεσης θα πρέπει να αναφέρεται ως καταθέτης ο πολίτης που υποβάλλει την αίτηση με **αιτιολογία «βεβαίωση υπαγωγής στην Οδηγία 2005/36/ΕΚ»**.
3. **Tαυτότητα ή διαβατήριο** σε ευκρινές φωτοαντίγραφο.
4. **Τίτλος σπουδών (πτυχίο) ή επαγγελματικής κατάρτισης της ημεδαπής** σε ευκρινές φωτοαντίγραφο**.**
5. **Άδεια Άσκησης Επαγγέλματος (όπου χορηγείται)** σε ευκρινές φωτοαντίγραφο**.**
6. **Τα δικαιολογητικά** που κατατίθενται **δεν επιστρέφονται.**

## **ΕΠΙΣΗΜΑΝΣΕΙΣ**

Σύμφωνα με το άρθρο 59 παρ. 1 εδ. γ΄ του π.δ. 38/2010, όπως ισχύει, το ΑΥΤΟΤΕΛΕΣ ΤΜΗΜΑ ΕΦΑΡΜΟΓΗΣ ΤΗΣ ΕΥΡΩΠΑΪΚΗΣ ΝΟΜΟΘΕΣΙΑΣ (Α.Τ.Ε.Ε.Ν) «εκδίδει κατόπιν αιτήσεως, **βεβαιώσεις περί υπαγωγής στην Οδηγία 2005/36/ΕΚ** σε ευρωπαίους υπηκόους κατόχους επαγγελματικών προσόντων της ημεδαπής που επιθυμούν επαγγελματική μετακίνηση και εγκατάσταση σε άλλες χώρες εφαρμογής της εν λόγω Οδηγίας. Η αίτηση συνοδεύεται από παράβολο υπέρ του Δημοσίου  ύψους πενήντα (50) ευρώ.»

Από τα ανωτέρω **εξαιρούνται** τα κάτωθι επαγγέλματα:

α) Γιατροί, Φαρμακοποιοί, Νοσηλευτές, Μαίες, Οδοντίατροι, για τους οποίους οι ανωτέρω αναφερθείσες βεβαιώσεις εκδίδονται από τις Περιφέρειες, οι οποίες έχουν εκδώσει την ελληνική άδεια άσκησης επαγγέλματος και

β) Αρχιτέκτονες, για τους οποίους οι ανωτέρω αναφερθείσες βεβαιώσεις εκδίδονται από το Τεχνικό Επιμελητήριο Ελλάδας.

1. Η κατάθεση των δικαιολογητικών μπορεί να γίνει :
   * *από τον ίδιο τον ενδιαφερόμενο στo γραφείo Πρωτοκόλλου (103 γρ. ισόγειο) του Υπουργείου Παιδείας και Θρησκευμάτων ή από άλλο εξουσιοδοτημένο πρόσωπο*
   * *με συστημένη επιστολή*
   * *με υπηρεσίες ταχυμεταφοράς*
2. Το Α.Τ.Ε.Ε.Ν διατηρεί το δικαίωμα να ζητήσει πρόσθετα στοιχεία σχετικά με τις σπουδές του αιτούντος.
3. Τα δικαιολογητικά που κατατίθενται **δεν επιστρέφονται.**
4. Κάθε στοιχείο που κατατίθεται είναι **απόρρητο**.
5. Όλα τα πιστοποιητικά που αναφέρονται παραπάνω ***δεν γίνονται δεκτά με FAX και E-MAIL***
6. Η έναρξη διαδικασίας αναγνώρισης **προϋποθέτει** την κατάθεση **όλων** των απαιτούμενων δικαιολογητικών. Σε περίπτωση που χρειαστεί κάποιο επιπλέον δικαιολογητικό θα ενημερωθείτε σχετικά από το ΑΤΕΕΝ προτού εξεταστεί η αίτησή σας.